पाएं अपने शहर की ताज़ा ख़बरें और फ्री ई-पेपरडाउनलोड करें
वर्तमान में कोरोना संक्रमण दिन प्रतिदिन अपने पैर पसारता जा रहा है। इस कोरोना काल में पैदल जा रहे मजदूरों को पुलिस ने निशुल्क वाहन उपलब्ध कराकर उनके स्थान तक छुड़वाया। यह एसडीओपी संतोष पटेल ने मजदूर दिवस पर मिसाल पेश की है। शनिवार की दोपहर को देखने को मिला कि जिस समय लोगों को दरवाजे पर खड़े होने से लू लगने का भय रहता है। उस समय जब निवाड़ी जिले के अनुविभागीय अधिकारी पुलिस पृथ्वीपुर संतोष पटेल अपने शासकीय वाहन से रानी गंज तिगैला नाका चैक पोस्ट का निरीक्षण करने के लिए जा रहे थे।
तभी 2 बच्चों के साथ सिर पर बैग रखे एक मां अपने पति और भाई के साथ पैदल जाते हुए मिले। जिन्हें रोककर पूछा तो उन्होंने बताया कि वह मजदूरी करने झांसी गए थे। लेकिन काम बंद होने की बजह से वहां से 120 किलोमीटर दूर अपने घर छतरपुर जिला जा रहे हैं। यह सुनकर उन्होंने वाहन रोक लिया और पूरे परिवार को अपने वाहन में बैठाकर टीकमगढ़ की सीमा तक छोड़ा। वहां से उनके घर तक जाने की व्यवस्था की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn